સમગ્ર ઉનાળા દરમ્યાન વહીવટી તંત્ર દ્વારા લેવાના થતા વિવિધ અટકાયતી પગલાઓ, સર્વેલન્સ અને રોગ નિયંત્રણની કામગીરીના અસરકારક અમલીકરણ માટે વિવિધ સૂચનાઓ સંબંધિત શાખાઓને આપી છે. મ્યુનિ. કમિશનર બંછાનિધિ પાનીએ આ બેઠકમાં અત્યંત ઊંચા તાપમાનને કારણે સર્જાતી પરિસ્થિતિ અને હિટ સ્ટ્રેસની લાક્ષણિકતાઓ તથા નાગરિકો પર થતી તેની અસર અંગે મહાનગરપાલિકાનાં અધિકારીઓ તથા ઇન્ડિયન ઇન્સ્ટિટયૂટ ઓફ પબ્લિક હેલ્થ, ગાંધીનગરનાં નિષ્ણાંતોની ઉપસ્થિતિમાં ગહન ચર્ચા કરી હતી.